CELEX: 62007TN0362
Language: mt
Date: 2007-09-14 00:00:00
Title: Kawża T-362/07: Rikors imressaq fl- 14 ta' Settembru 2007 — El Fatmi vs Il-Kunsill

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/65
            
         Rikors imressaq fl-14 ta' Settembru 2007 — El Fatmi vs Il-Kunsill
   (Kawża T-362/07)
   (2007/C 269/119)
   Lingwa tal-kawża: L-Olandiż
   Partijiet
   
      Rikorrent: Nouriddin El Fatmi (Amsterdam, l-Olanda) (rappreżentant: J. Pauw, avukat)
   
      Konvenut: Il-Kunsill ta' l-Unjoni Ewropea
   Talbiet tar-rikorrent
   
               —
            
            
               tiddikjara lir-Regolament (KE) Nru 2580/2001 inapplikabbli u/jew tannulla d-Deċiżjoni 2007/445 safejn dawn it-testi japplikaw għar-rikorrent.
            
         
               —
            
            
               tikkundanna lill-Kunsill ibati l-ispejjeż.
            
         Motivi u argumenti prinċipali
   In sostenn tar-rikors tiegħu, ir-rikorrent isostni l-ewwel nett li r-Regolament tal-Kunsill (KE) Nru 2580/2001, tas-27 ta' Diċembru 2001, dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu (1) huwa inapplikabbli għalih billi mhemm l-ebda rabta bejn il-politika barranija u ta' sigurtà komuni miegħu nnifsu.
   It-tieni nett, ir-rikorrent isostni li r-Regolament Nru 2580/2001 ma japplikax għalih billi la wettaq atti terroristiċi u lanqas bi ħsiebu jwettaq jew li jipparteċipa u li jiffaċilita t-twettiq tagħhom.
   Fl-aħħar nett, ir-rikorrent isostni li d-deċiżjoni kkontestata tmur kontra l-prinċipju ta' proporzjonalità u mhijiex immotivata biżżejjed.
   
      (1)  ĠU L 344, p. 70.